EkBass/fiwiki-20250220-pages-articles huggingface dataset:
Jorge Hernández

Jorge Hernández on ainakin seuraavien henkilöiden nimi: * Jorge Hernández (1954–2019), kuubalainen nyrkkeilijä ja olympiavoittaja * Jorge Hernández (s. 1988), meksikolainen jalkapalloilija * Jorge Hernández (s. 1965), puertoricolainen kilpapurjehtija * Jorge Hernández (s. 1948), kolumbialainen pyöräilijä
Jorge Hernández (nyrkkeilijä)

Jorge Hernández Padrón (17. marraskuuta 1954 Havanna – 12. joulukuuta 2019Falleció Jorge Hernández Padrón, astro del boxeo cubano ) oli kuubalainen nyrkkeilijä ja olympiavoittaja. Hernández voitti vuonna 1974 kultaa alle 48-kiloisten sarjassa lajin ensimmäisissä MM-kisoissa ja sai kultamitalin myös Pan-Amerikan kisoissa 1975 sekä vuoden 1976 olympialaisissa. Hän sijoittui toiseksi MM-kisoissa 1978, mutta putosi toisella kierroksella Moskovan olympialaisissa 1980. == Lähteet == Luokka:Kuubalaiset nyrkkeilijät Luokka:Kuubalaiset olympiavoittajat Luokka:Vuonna 1954 syntyneet Luokka:Vuonna 2019 kuolleet
Haapaniemi (Pyhäjärvi Vpl)

Haapaniemi oli kylä Vpl Pyhäjärvellä, Karjalankannaksella. Kylä sijaitsi Pyhäjärven itärannalla. Kylän alue oli vähäisestä talo- ja väkimäärästä huolimatta varsin laaja, kylän alue kattoi Pyhäjärven itärannasta huomattavan osan. Asutus keskittyi kahdelle niemelle, saappaan muotoiselle Haapaniemelle ja tämän eteläpuolella sijaitsevalle Kuivaniemelle sekä ennen kaikkea kylän etelärajalle, lähelle Enkkuan kylää muodostuneelle peltoaukealle, jonka pituus oli noin 1,3 kilometriä ja leveys n. 600-700 metriä. Naapurikyliä olivat pohjoisessa Matiskala, itäpuolella Yläjärvi ja etelässä Enkkua. Kylän tieyhteydet eivät olleet aivan yhtä hyvät kuin naapurikylissä, suurempi kylätie kulki kylänaukean eteläpuolelta kaartuen kohti Yläjärveä. Kylän muihin osiin johti vain pieniä teitä. Luokka:Pyhäjärven Vpl kylät
Gian Vincenzo Moreni

Gian Vincenzo Moreni (29. tammikuuta 1932 Montichiari – 3. maaliskuuta 1999) oli italialainen roomalaiskatolinen arkkipiispa, joka toimi kirkkonsa diplomaattisissa tehtävissä. Hänet vihittiin papiksi Brescian hiippakuntaan 4. huhtikuuta 1959 ja nimitettiin Turris in Mauretanian titulaariarkkipiispaksi sekä apostoliseksi pro-nuntiukseksi Tansaniaan 29. huhtikuuta 1982. Piispaksi vihkiminen seurasi 5. kesäkuuta. Pääkonsekraattorina toimi Agostino Casaroli, jota avustivat Duraisamy Simon Lourdusamy ja Luigi Morstabilini.Catholic- Hierarchy.org: Archbishop Gian Vincenzo Moreni Moreni sai vuonna 1984 nimityksen apostoliseksi nuntiukseksi Tansaniaan ja 8. syyskuuta 1990 Filippiineille. Hän kuoli 67-vuotiaana virassa. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1932 syntyneet Luokka:Vuonna 1999 kuolleet
Olof Celsius vanhempi

Olof Celsius vanhempi (19. heinäkuuta 1670 – 24. kesäkuuta 1756) oli ruotsalainen kasvitieteilijä, kielentutkija, riimujentutkija ja pappi. Hän oli Ruotsin ensimmäinen sammaltutkija ja tieteenalan perustaja Ruotsissa. Hän opiskeli satunnaisesti Uppsalan yliopistossa, sillä hänellä oli taloudellisia vaikeuksia. Hän sai opintonsa päätökseen Kaarle XI:n tuella. Maisterinpromootion (1694) jälkeen hän lähti ulkomaanmatkalle, joka ulottui Italiaan saakka (tammikuusta 1696 elokuulle 1698). Matkansa aikana hän kirjoittautui opiskelijaksi Saksan Leipzigissa (24.4.1694). Palattuaan kotiin hänet nimitettiin vuonna Uppsalan yliopiston filosofisen tiedekunnan adjunktiksi. Vuonna 1703 hänestä tuli pääaineensa kreikan kielen professori. Itämaisten kielten professori hänestä tuli 1715, teologian professori 1727 ja tuomiorovasti 1736. Hänen merkittävimpiä panoksiaan oli sammalten kerääminen, ja hän oli Carl von Linnén innoittaja, ajoitti useimmat Ruotsin riimukivistä. Hän vastusti heräävää götisismiä, jonka alkuunpanijoita oli Olof Rudbeck vanhempi. Rudbeckiin kohdistuva arvostelu perustui riimujen ikään ja alkuperään. Hänen merkittävin vastustajansa oli Erik Julius Björner, jota hänen esittämänsä arvostelu ei miellyttänyt. Kuuluisaksi Celsius tuli Euroopassa kaksiosaisella Raamatun kasveja käsittelevällä teoksellaan Hierobotanicon sive de plantis sacræ scripturæ (1745–1747) sekä sillä, että hän julkaisi isänsä tulkinnan sauvattomista riimuista eli Hälsinglannin riimuista Oreades Helsingicæ (1710) sekä postuumisti julkaistun De runis Helsingicis observationes quædam (1771). Hänen merkittävimpänä riimuja käsittelevänä teoksenaan pidetään kuitenkin teosta Monumenta quædam sveo- gothica suis temporibus reddita (1726–33). Hänen nimeämiensä kasvien tieteellisissä nimissä käytetään sen jälkeen liitettävää auktorilyhennettä Celsius. Celsius valittiin jäseneksi numero 25 Kungliga Vetenskapsakademieniin vuonna 1739, sen perustamisvuonna ja samana vuonna kuin hänen veljenpoikansa Anders Celsius. Hän oli myös johtavia henkilöitä tieteellisessä seurassa Bokvettsgillet, josta myöhemmin kehittyi Uppsala Vetenskapssocietet. Hänen puolisonsa oli Margareta Insulander, ja heidän poikiaan olivat Olof Celsius nuorempi ja Magnus von Celse. Hänen isänsä oli kielitieteilijä Magnus Nicolai Celsius ja hänen veljensä oli Nils Celsius ja tämän poika oli Anders Celsius. == Lähteet == Luokka:Ruotsalaiset kasvitieteilijät Luokka:Ruotsalaiset kielitieteilijät Luokka:Ruotsalaiset papit Luokka:Vuonna 1670 syntyneet Luokka:Vuonna 1756 kuolleet
Susanna Ruotsalainen

Susanna Ruotsalainen (s. 25. lokakuuta 1973 Uppsala, Ruotsi) on suomalainen markkinoija ja brändääjä ja entinen SM-tason lentopalloilija. Suurelle yleisölle Ruotsalainen tuli tunnetuksi ollessaan Diili-tv-ohjelman kilpailijana vuonna 2010. Hän oli myös yksi kilpailija Viidakon tähtöset -ohjelman ensimmäisellä tuotantokaudella, jossa hän sijoittui toiseksi. Hän on kilpaillut myös vuoden 2005 Suuri Seikkailu-tv-ohjelmassa. == Yksityiselämä == Ruotsalainen seurusteli syksystä 2010 lähtien entisen mäkihyppääjän Matti Nykäsen kanssa. Pari meni kihloihin tammikuussa 2011 ja he asuivat sittemmin Jyväskylässä. Ennen Jyväskylään muuttoa Ruotsalainen asui Helsingin Punavuoressa kuusi vuotta.http://www.sub.fi/ohjelmat.shtml/viidakon_tahtoset/tahtoset/susanna_ruotsalainen Hän hoiti jonkin aikaa myös Nykäsen keikkoihin ja mäkihyppyyn liittyneitä asioita. Kihlaus purkautui keväällä 2013.http://www.iltasanomat.fi/viihde/art-1288561376894.html Ruotsalainen opiskeli urheilujohtamista maisteriohjelmassa Jyväskylässä. Luokka:Suomalaiset julkisuuden henkilöt Luokka:Suomalaiset lentopalloilijat Luokka:Vuonna 1973 syntyneet Luokka:Elävät henkilöt ==Lähteet==
Lucas Luis Dónnelly

Lucas Luis Dónnelly O. de M. (29. heinäkuuta 1921 – 31. elokuuta 2012) oli argentiinalainen roomalaiskatolinen piispa. Hänet vihittiin papiksi 21. joulukuuta 1946 ja nimitettiin Deán Funesin prelaatiksi 30. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto. Dónnelly asetettiin virkaansa 14. maaliskuuta 1981, ja hän toimi siinä, kunnes jäi eläkkeelle 18. tammikuuta 2000.Catholic- Hierarchy.org: Bishop Lucas Luis Dónnelly, O. de M. == Lähteet == Luokka:Argentiinalaiset papit Luokka:Katoliset piispat Luokka:Vuonna 1921 syntyneet Luokka:Vuonna 2012 kuolleet
Hovhannes Tcholakian

Hovhannes Tcholakian (12. huhtikuuta 1919 Istanbul – 16. syyskuuta 2016) oli turkkilainen armenialaiskatolinen arkkipiispa. Hänet vihittiin papiksi Istanbulin arkkieparkiaan 25. huhtikuuta 1943 ja nimitettiin sen arkkipiispaksi 23. toukokuuta 1966. Piispaksi konsekroinnin suoritti 5. maaliskuuta 1967 Grégoire-Pierre XV Agagianian, jota avustivat Cirillo Giovanni Zohrabian ja Garabed Amadouni.Catholic-Hierarchy.org: Archbishop Hovhannes Tcholakian == Lähteet == Luokka:Turkkilaiset piispat Luokka:Katoliset arkkipiispat Luokka:Armenian katolisen kirkon piispat Luokka:Vuonna 1919 syntyneet Luokka:Vuonna 2016 kuolleet
Helvetin portti

Helvetin portit on kuvanveistäjä Auguste Rodinin monumentaalinen veistosryhmä, joka kuvaa näkymää Dante Alighierin Infernosta, eli Jumalaisen näytelmän ensimmäisestä osasta. Veistosryhmässä on 180 figuuria, joiden korkeus vaihtelee 15 sentistä runsaaseen metriin. Rodin kehitteli ja valoi joitakin hahmoja myös erillisinä, kuten Ajattelijaa. Teos oli alun perin tilattu taideteollisuusmuseon sisäänkäynniksi ja työn piti valmistua vuonna 1885. Museota ei lopulta rakennettu, mutta Rodin työskenteli kuitenkin aika ajoin veistosryhmän parissa kuolemaansa asti, eli noin 37 vuotta. Tilauksessa veistosten teeman valinta jätettiin Rodinin huoleksi ja hän päätyi Danten Helvettiin. Jo ennen tilausta Rodin oli kehitellyt hahmoja Danteen perustuen. ==Aiheesta muualla== Luokka:Veistokset Luokka:Ranskan taide Luokka:Jumalainen näytelmä Luokka:Pariisin rakennukset ja rakennelmat Luokka:Pariisin nähtävyydet
Maurice Paul Delorme

Maurice Paul Delorme (20. marraskuuta 1919 Lyon – 27. joulukuuta 2012) oli ranskalainen roomalaiskatolinen piispa. Hänet vihittiin papiksi Lyon(-Vienne)n arkkihiippakuntaan 11. lokakuuta 1942 ja nimitettiin sen vihkipiispaksi sekä Ottociumin titulaaripiispaksi 2. lokakuuta 1975. Piispaksi vihkiminen seurasi 16. marraskuuta. Pääkonsekraattorina toimi Alexandre-Charles-Albert-Joseph Renard, jota avustivat Alfred-Jean-Félix Ancel ja Michel-Louis Vial.Catholic- Hierarchy.org: Bishop Maurice Paul Delorme, Ist. del Prado Delorme jäi eläkkeelle 3. joulukuuta 1994. == Lähteet == Luokka:Ranskalaiset piispat Luokka:Katoliset piispat Luokka:Vuonna 1919 syntyneet Luokka:Vuonna 2012 kuolleet
Emmanuel Treveno Cabajar

Emmanuel Treveno Cabajar (s. 8. lokakuuta 1942) on filippiiniläinen roomalaiskatolinen piispa. Hän kuuluu redemptoristeihin. Hän sai pappisvihkimyksensä 18. joulukuuta 1966, ja hänet nimitettiin Pagadianin hiippakunnan johtoon 14. toukokuuta 2004. Piispaksi konsekroinnin suoritti 14. elokuuta Ricardo Jamin Vidal, jota avustivat Antonio Franco ja Ireneo A. Amantillo. Cabajar asetettiin virkaansa 2. syyskuuta.Catholic-Hierarchy.org: Bishop Emmanuel Treveno Cabajar, C.SS.R. == Lähteet == Luokka:Filippiiniläiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Schmelzer

Schmelzer on muun muassa seuraavien henkilöiden sukunimi: * Johann Heinrich Schmelzer (1623–1680), itävaltalainen viulisti * Marcel Schmelzer (s. 1988), saksalainen jalkapalloilija * Norbert Schmelzer (1921–2008), alankomaalainen poliitikko, EEC:n puheenjohtaja 1972 Luokka:Sukunimet
Peter Gordeno

Peter Gordeno (20. helmikuuta 1964) on englantilaisen Depeche Moden kiertuekosketinsoittaja. Gordeno on ollut Depeche Modessa vuodesta 1998, eli The Singles Tourista lähtien. Gordeno on myös soittanut Martin Goren soolokeikoilla. Luokka:Englantilaiset kosketinsoittajat Luokka:Vuonna 1964 syntyneet Luokka:Elävät henkilöt
Plymouth (Montserrat)

thumb|Heinäkuussa 1997 kaupunki oli jo peittynyt tuhkan alle. Plymouth on itäisellä Karibianmerellä sijaitsevan Montserratin virallinen pääkaupunki. Kaupunki tuhoutui vuoden 1997 tulivuorenpurkauksissa ja on siitä asti ollut tyhjillään. Nykyään Montserratin tosiasiallinen pääkaupunki on Brades. Ennen kaupungin tuhoutumissa Plymouthissa asui noin 4 000 asukasta. 'Ash to cash': Montserrat gambles future on the volcano that nearly destroyed itMontserrat: Living with a volcano ==Lähteet== == Aiheesta muualla == Luokka:Montserrat Luokka:Aavekaupungit
Vihiniemen kaivos

Vihiniemen rautakaivos toimi Perniössä vuosina 1690–1865. Kaivoksesta louhittiin rautamalmia toiminta-aikana yhteensä 25 269 tonnia ja malmin rautapitoisuus oli 30 %. Malmia käytettiin läheisellä Teijon ruukilla. Vihinimen rautaesiintymä löydettiin jo 1690-luvulla mutta laajamittainen kaivostoiminta alkoi vasta 1829. Kaivoksesta on säilynyt neljä 10–15 metrin läpimittaista veden täyttämää kaivoskuilua joista kaksi on kivetty. Kaivosalueelta on löydetty ainakin kolmen rakennuksen perustukset, lisäksi alueella on kaivoksen sivukivestä rakennettuja terasseja ja pengerretty tie, kiviaitoja ja kivettyjä tasanteita. == Lähteet == * GTK Tietoaineistot / Suomen kaivosteollisuus / Rautakaivokset * Museoviraston Kulttuuriympäristön rekisteriportaali : Vihiniemi Luokka:Suomen kaivokset Luokka:Perniö luokka:Salon rakennukset ja rakennelmat Luokka:Salon historia
Kuppikakku

Kuppikakku () eli vuokaleivos on pieni ja makea leivonnainen, jossa on yleensä kuorrutus. Kuppikakkuja on syöty Yhdysvalloissa jo 1800-luvun alusta alkaen. Kuppikakun valmistuksessa rasva ja sokeri vatkataan ensin vaahdoksi kuivakakkutaikinoiden tapaan, ja muut ainesosat lisätään sitten vaahdon joukkoon. Kuppikakkuun voi käyttää esimerkiksi pähkinöitä, suklaata, marjoja tai hedelmiä. Kuppikakut paistetaan uunissa pienissä vuoissa ja koristellaan ennen tarjoilua esimerkiksi tuorejuustosta, voista ja tomusokerista tehdyllä kuorrutteella. Kuppikakku eroaa muffinista valmistustavaltaan ja makeudeltaan sekä siinä, että kuppikakkuun kuuluu kuorrutus. == Lähteet == Luokka:Leivokset
Lokapojat

Lokapojat (nyk. Sisu ympäristöpalvelut Oy) on vantaalainen jätehuoltoyritys, jonka toiminnassa paljastui syksyllä 2008 epäkohtia. Yhtiö oli toteuttanut suuren osan vuosina 1999–2008 tarjoamistaan jätepalveluista ympäristölain vastaisesti laskemalla asumajätevettä (ulostetta ja virtsaa sisältäviä jätevesiä) muun muassa sadevesiviemäreihin ja ojiin. Tämä on aiheuttanut maaperän, vesistöjen ja pohjaveden pilaantumista. Lisäksi yritys oli laskuttanut asiakkailtaan todellista suuremmista jätemääristä. Marraskuussa 2008 Vantaan käräjäoikeus vangitsi kaksi yrityksen omistajaa törkeästä ympäristön turmelemisesta. Joulukuussa 2008 heidät tuomittiin kuuden kuukauden liiketoimintakieltoon, mikä esti heidän toimintansa yrityksessä. Kesäkuussa 2012 johtajat Tarmo Kunnasranta ja Pentti Tiikkaja tuomittiin jätehuoltorikoksista neljän vuoden ehdottomaan vankeusrangaistukseen. Lisäksi he joutuvat maksamaan noin 280 000 euron vahingonkorvaukset Helsingin ja Vantaan kaupungeille sekä korvaamaan rikoksesta saatua taloudellista hyötyä 920 000 euron edestä. Syyttäjän mukaan rikoksen suunnitelmallisuus oli "rikosoikeudellisesti poikkeuksellista". Hovioikeus korotti korvauksia elokuussa 2013. Korkein oikeus hylkäsi vuonna 2014 valituslupahakemukset ja hovioikeuden tuomio jäi voimaan. Myös yrityksen työntekijöitä tuomittiin ehdollisiin rangaistuksiin ja sakkoihin. Helsingin Sanomat kertoi tammikuussa 2013 yrityksen yhteyksistä United Brotherhood -rikollisjärjestöön. Aseistautuneet jengiläiset olivat uhkailleet Lokapoikien ympäristöjutun todistajaa. Lokapojat muutti nimensä heinäkuussa 2015 Uusi Tornado Ympäristöpalveluksi ja marraskuussa 2015 nimeksi tuli Sisu ympäristöpalvelut. ==Lähteet== ==Aiheesta muualla== *A. Lokapojat Oy Luokka:Suomalaiset jätehuoltoyhtiöt Luokka:Jätevesihuolto Luokka:Ympäristökatastrofit Suomessa Luokka:Suomalaiset ympäristörikostapaukset Luokka:2000-vuosikymmenen rikokset Suomessa
Pentagon Design

Pentagon Design on vuonna 1996 perustettu suomalainen designtoimisto. Yrityksen perustajat ovat Arni Aromaa ja Sauli Suomela. Pentagon Design suunnittelee palveluita, kaupallisia tiloja, tuotteita, pakkauksia sekä yritys- ja tuoteidentiteettejä. Pentagon Designin omistajat Aromaa ja Suomela saivat vuonna 2010 Ornamon ja Grafia ry:n yhdessä myöntämän Vuoden teollinen muotoilija -nimityksen. Yrityksen 15-vuotisjuhlanäyttely Suunnittelupöydällä oli huhti–toukokuussa 2012 Designmuseossa. Vuonna 2012 Aromaa ja Suomela saivat muotoilun valtionpalkinnon.http://www.minedu.fi/OPM/Tiedotteet/2012/11/muotoilun_valtionpalkinto_2012.html Yrityksen liikevaihto vuonna 2019 oli noin 2 miljoonaa euroa ja henkilökuntaa sillä oli 28. == Lähteet == == Aiheesta muualla == *Pentagon Designin verkkosivut Luokka:Suomalaiset muotoilualan yritykset
Scandic Victoria Tower

Scandic Victoria Tower (tunnetaan myös nimellä Victoria Tower) on 34-kerroksinen pilvenpiirtäjähotelli Tukholmassa. Scandic Victoria Tower on Skandinavian korkein hotelli.http://www.stylepark.com/en/architecture/scandic- victoria-tower-in-stockholm-by-wingardh-arkitektkontor/331246 Se on 120 metriä korkea. Hotellin rakennutti norjalainen liikemies Arthur Buchardt vuosina 2009–2011. Rakennuksen suunnittelivat arkkitehdit Gert Wingårdh ja Karolina Keyzer.Fredric Bedoire: Stockholms byggnader: Arkitektur och stadsbild, s. 354. Norstedts, Tukholma 2012. Scandic Victoria Towerissa on 299 huonetta. http://www.scandichotels.com/Hotels/Countries/Sweden/Stockholm/Hotels/Victoria- Tower/ == Lähteet == ==Aiheesta muualla== Luokka:Pilvenpiirtäjät Luokka:Tukholman hotellit Luokka:Ruotsin tornitalot
Justin Smith

Justin Smith (s. 30. syyskuuta 1979, Jefferson City, Missouri) on yhdysvaltalainen entinen amerikkalaisen jalkapallon ammattilaispelaaja, pelipaikaltaan puolustuksen linjamies. Smith pelasi 14 kautta NFL-liigassa edustaen Cincinnati Bengalsia ja San Francisco 49ersia. Hänet valittiin urallaan viidesti NFL:n tähdistöotteluun Pro Bowliin. ==NFL-ura== Cincinnati Bengals varasi Missourin yliopiston joukkueessa yliopistojalkapalloa pelanneen Smithin vuoden 2001 NFL:n varaustilaisuudessa ensimmäisellä kierroksella, koko tilaisuuden neljäntenä pelaajana. Hän pelasi Bengalsissa seitsemän kauden ajan, kunnes teki vuonna 2008 vapaana pelaajana sopimuksen San Francisco 49ersin kanssa. 49ersissa Smith nousi uudelle tasolle, ja valittiin NFL:n tähdistöotteluun Pro Bowliin viisi kertaa peräkkäin vuosina 2009–2013. Jotkut asiantuntijat pitivät häntä jopa mahdollisena ehdokkaana vuoden parhaaksi puolustavaksi pelaajaksi. Kauden 2014 jälkeen Smith ilmoitti lopettavansa ammattilaisuransa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1979 syntyneet Luokka:Elävät henkilöt
Kolmiaivoteoria

Kolmiaivoteoria (triune brain) on yhdysvaltalaisen neurotieteilijän Paul MacLeanin evoluutioteoria ihmisaivojen jakautumisesta kolmeen osaan: "liskoaivoihin", limbiseen järjestelmään ja neokortikaaliseen osaan. MacLean kehitteli teorian 1960-luvulla ja julkaisi aiheesta kirjan The Triune Brain in Evolution.. Teoria on saanut julkisuutta Carl Saganin kirjan The Dragons of Eden ansiosta (Pulitzerin palkinto vuonna 1977). Uudemman tutkimuksen tulosten perusteella teoriaa on arvosteltu. == Lähteet == Luokka:Aivot Luokka:Kognitiivinen neurotiede Luokka:Biologiset teoriat
Terrell Suggs

Terrell Raymonn Suggs (s. 11. lokakuuta 1982, Minneapolis, Minnesota) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan Kansas City Chiefsissa. ==NFL- ura== Baltimore Ravens varasi Arizonan valtionyliopistossa yliopistojalkapalloa pelanneen Suggsin vuoden 2003 NFL:n varaustilaisuudessa ensimmäisellä kierroksella, tilaisuuden 10. pelaajana. Suggsista on kehittynyt tärkeä palanen Ravensin pelätyssä puolustuksessa, yhdessä Ray Lewisin ja Ed Reedin kanssa. Suggs loukkasi akillesjänteensä keväällä 2012 pelatessaan koripalloa. Vamman pelätään pitävän hänet sivussa koko kauden 2012, joskin Suggs itse on sanonut olevansa kunnossa marraskuuhun mennessä. Keväällä 2019 Suggs siirtyi yksivuotisella sopimuksella Arizona Cardinalsiin. Suggs aloitti kauden vahvasti, mutta alkoi menettää peliaikaa nuoremmille pelaajille runkosarjan loppupuolella. Cardinals ja Suggs purkivat pelaajasopimuksen yhteisymmärryksessä ja Suggs asetettiin vapaiden pelaajien waiver-listalle, josta Kansas City Chiefs poimi hänet kokoonpanoonsa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1982 syntyneet Luokka:Elävät henkilöt
Calvin Johnson

Calvin Enley Johnson, Jr. (s. 29. syyskuuta 1985 Newnan, Georgia) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko uransa NFL-liigan Detroit Lionsia. Johnson tunnetaan lempinimellä "Megatron", koska hänen pelityyliään on luonnehdittu vahvaksi ja robottimaiseksi. ==NFL-ura== Detroit Lions varasi Georgia Techin yliopistossa pelanneen Johnsonin NFL:n varaustilaisuudessa vuonna 2007. Johnson oli tilaisuuden kakkosvaraus, ja häntä ennen varattiin ainoastaan Louisianan osavaltionyliopiston pelinrakentaja JaMarcus Russell. Ennen Johnsonin tuloa Lions oli yksi NFL:n huonoimmista joukkueista, suorastaan yleinen naurunaihe. Huonot suoritukset kuitenkin tuottivat joukkueelle runsaasti hyviä varausvuoroja, joilla seura varasi muun muassa pelinrakentaja Matthew Staffordin ja puolustuksen linjamiehen Ndamukong Suhin. Kaudella 2011 Lions oli jo varteenotettava vastustaja, onnistuen selviytymään pudotuspeleihin pitkän tauon jälkeen. 8\. maaliskuuta 2016 Johnson ilmoitti päättävänsä uransa. Hän pelasi yhteensä yhdeksän kautta NFL:ssä.Detroit Lions' Calvin Johnson is retiring and is 'at peace with it' freep.com 9.3.2016 Viitattu 8.4.2016 ==Muuta== Fanit äänestivät Johnsonin suositun Madden NFL -pelisarjan vuoden Madden NFL 13 -version kanteen. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
Janne Toriseva

Janne Toriseva (s. 1978 Vantaa) on suomalainen sarjakuvapiirtäjä. Hän valmistui taiteen maisteriksi vuonna 2005 ja hänen tunnetuin sarjakuvansa on Oswald. == Lapsena == Toriseva on kertonut olleensa lapsena kiinnostunut muun muassa kirjoittamisesta, musiikista ja videopeleistä, joten piirtäminen oli vain yksi kiinnostuksen kohden monien muiden joukossa. Hän kertoi haastattelussa, että hän luki paljon sarjakuvia lapsena mikä auttoi myöhemmin työssään.Sarjakuvaaja:Viisi kysymystä == Albumi == * == Lähteet == Luokka:Suomalaiset sarjakuvantekijät Luokka:Vuonna 1978 syntyneet Luokka:Elävät henkilöt
The Ex (vuoden 2006 elokuva)

The Ex on vuonna 2006 valmistunut yhdysvaltalainen komediaelokuva, jonka pääosissa ovat Zach Braff, Amanda Peet ja Jason Bateman. Elokuvan on ohjannut Jezze Peretz. == Näyttelijät == Lähde: == Lähteet == == Aiheesta muualla == * Luokka:Vuoden 2006 yhdysvaltalaiset elokuvat‎ Luokka:Yhdysvaltalaiset komediaelokuvat
Siimannin hallitus

Siimannin hallitus oli Viron tasavallan hallitus, joka toimi 739 päivää 17. maaliskuuta 1997 – 25. maaliskuuta 1999. Hallitusta johti pääministeri Mart Siimann, ja se koostui Kokoomuspuolueesta, Maakansan puolueesta ja pienistä Edistyspuolueesta () ja Talonpoikaispuolueesta. == Hallituksen kokoonpano == Ministeri Tehtävissä Puolue Pääministeri Mart Siimann 17.3.1997–25.3.1999 Kokoomuspuolue Ulkoministeri Toomas Hendrik Ilves Raul Mälk 17.3.1997–14.10.1998 14.10.1998–25.3.1999 sitoutumaton Talonpoikaispuolue (13.01.1998 alkaen) Sisäministeri Riivo Sinijärv Robert Lepikson Olari Taal 17.3.1997–29.4.1997 5.5.1997–28.1.1998 29.1.1998–25.3.1999 Kokoomuspuolue Kokoomuspuolue sitoutumaton Puolustusministeri Andrus Öövel 17.3.1997–25.3.1999 Kokoomuspuolue Oikeusministeri Paul Varul 17.3.1997–25.3.1999 Kokoomuspuolue Sosiaaliministeri Tiiu Aro 17.3.1997–25.3.1999 Kokoomuspuolue Opetusministeri Mait Klaassen 17.3.1997–25.3.1999 sitoutumaton (1998–, Kokoomuspuolue) Ympäristöministeri Villu Reiljan 17.3.1997–25.3.1999 Maakansan puolue Tie- ja liikenneministeri Raivo Vare 17.3.1997–25.3.1999 sitoutumaton Talousministeri Jaak Leimann 17.3.1997–25.3.1999 sitoutumaton Valtiovarainministeri Mart Opmann 17.3.1997–25.3.1999 Kokoomuspuolue Maatalousministeri Andres Varik 17.3.1997–25.3.1999 Maakansan puolue Kulttuuriministeri Jaak Allik 17.3.1997–25.3.1999 Kokoomuspuolue Ministeri Andra Veidemann 17.3.1997–25.3.1999 Edistyspuolue Ministeri Peep Aru 17.3.1997–25.3.1999 Kokoomuspuolue == Lähteet == Luokka:Viron hallitukset
Urkupiste

Urkupiste () on samana pysyvä sävel, joka esiintyy tavallisesti musiikkikudoksen alimmassa äänessä ja jota vasten ylemmät äänet liikkuvat. Duuri–molli-tonaalisessa musiikissa urkupiste on yleensä toonika- tai dominanttisävel. Urkupiste toimii tonaalisesti ja muotorakenteellisesti selkeyttävänä tekijänä sävellyksen lopussa tai impressionistisessa musiikissa sointivärivaikutelmien synnyttäjänä. Nimitys urkupiste viittaa urkuihin, joissa pitkän pedaalisävelen pito on mahdollista; lisäksi urkusävellyksissä urkupiste on yleinen sävellyskeino. Urkupistettä on käytetty varhaisbarokin taistelumusiikissa (), mm. Heinrich Schützin teoksessa Es steh Gott auf (SWV 356). Urkupiste voi esiintyä myös sävellyksen alussa: J. S. Bachin Matteus- passio, Richard Straussin sävelruno Näin puhui Zarathustra. Henry Purcellin teoksessa Fantasy upon One Note urkupiste kulkee läpi koko teoksen. Luokka:Musiikin teoria
Afrikanhiirihaukka

Afrikanhiirihaukka (Buteo augur) on hiirihaukkojen sukuun kuuluva haukkalaji. == Ulkonäkö ja koko == Aikuisen afrikanhiirihaukan vatsa ja kurkku ovat valkoisia. Selkä ja siivet ovat mustia. Afrikanhiirihaukan voi helposti tunnistaa lennossa punaisesta pyrstöstä, joka on afrikkalaisilla hiirihaukkalajeilla ainoa laatuaan. Sen jalat ovat paljaat ja keltaiset. Pää on musta lukuun ottamatta ruskeita silmiä. Aikuisen afrikanhiirihaukan pituus on 55–60 senttimetriä ja paino yksi kilogramma. Sen siipiväli on 125-135 senttimetriä. == Levinneisyys ja elinympäristö == Afrikanhiirihaukkaa tavataan nimensä mukaisesti vain Afrikassa. Lajista on tehty havaintoja Etelä- Angolassa, Etiopiassa, Eritreassa, Keski-Namibiassa, Kongossa, Somaliassa, Sambiassa, Ugandassa ja Zimbabwessa. Kaikkiaan lajia tavataan yli 20 000 neliökilometrin laajuisella alueella. Se suosii saalistukseen avoimia alueita ja pesintään metsäisiä rinteitä sekä eksoottisia puuviljelmiä. Afrikanhiirihaukka viihtyy korkealle vuoristoissa, ja sitä onkin tavattu jopa viiden kilometrin korkeudesta, korkeammalta kuin mitään muuta afrikkalaista petolintua. Päästäkseen ylös se käyttää hyödykseen lämpimiä ilmavirtauksia. == Ravinto == Afrikanhiirihaukka saalistaa pääasiassa matelijoita (liskot, käärmeet), mutta myös nisäkkäitä (jänikset, jyrsijät ja tamaanit), lintuja ja hyönteisiä. Pienet linnut jäävät kuitenkin harvoin saaliiksi, koska ne osaavat väistellä haukkaa. Afrikanhiirihaukka voi syödä myös auton alle jääneitä eläimiä. Sen ruokavalio on samantapainen kuin amerikanhiirihaukan. == Pesintä == Afrikanhiirihaukan haudonta alkaa heinäkuussa ja kestää marraskuuhun asti. Useimmiten pesintä ajoittuu elo-lokakuuhun. Se tekee kalliolle tai puuhun pesän, joka koostuu suurista oksista ja niitä reunustavista lehdistä. Pesään se munii 1–3 munaa, useimmiten kaksi. Munat ovat valkoisia ja niissä on ruskeita tai punaisia kuvioita. Munia ja poikasia saalistavat Python natalensis -käärme ja valkoniskakorppi. Kuoriutuneista poikasista useimmiten vain yksi selviää, koska poikaset tappavat toisiaan. Heikompi poikanen kuolee usein jo 5–8 päivän ikäisenä. Poikanen saa sulat 45-55 päivän ikäisenä ja lähtee pesästä viimeistään 60 päivän ikäisenä. Afrikanhiirihaukka on yksiavioinen. == Lähteet == Luokka:59.3 Linnut Luokka:Hiirihaukat
Hassinmäki

Hassinmäki oli kylä Vpl Pyhäjärvellä Karjalankannaksella. Kylä sijaitsi Kiimajärven pohjoisen puoleisella rannalla, järven keskivaiheilla. Kylän keskusta ympäröi Kiimajärvi etelässä, luoteessa ja lännessä, pussimainen Väärälahti kaakossa ja idässä. Pohjoisessa sijaitsi Suuri Hassinlampi noin 700 metrin päässä ja Pieni Hassinlampi tästä hieman kauempana. Lammet tunnettiin myös nimillä Suur' Äijälampi ja Pien' Äijälampi. Kylään kuului myös erillinen alue Pienen Hassinlammin ja Kiimajärven välissä, kyläkeskuksen luoteispuolella. Alueella sijaitsi muutama talo. Hassinmäen kylästä johti yhdystie, joka risteytyi Alakylästä Konnitsaan johtavaan tiehen kylän koillispuolella. Lähimmät kaupat ja palvelut sijaitsivat Alakylässä, noin 3-4 kilometrin päässä. Hassinmäen naapurikylät olivat Kalamaja kaakossa, Alakylä idässä, Kahvenitsa koillisen suunnassa, Konnitsa luoteessa noin 5-6 kilometrin päässä sekä Musakanlahti Kiimajärven vastakkaisella rannalla muutaman kilometrin päässä. Hassinmäen pääelinkeinoja olivat maanviljelys ja karjanhoito. Kylän pellot sijaitsivat pääasiassa kyläkeskustan ja Väärälahden ympärillä, joitakin peltoalueita oli myös hieman erillään, mm. Suuren Hassinlammen läheisyydessä. Kuten miltei kaikissa Vpl. Pyhäjärven kylissä, myös Hassinmäellä kalastus oli tärkeä sivuelinkeino. Luokka:Pyhäjärven Vpl kylät
Vedran Runje

Vedran Runje (s. 10. helmikuuta 1976 Sinj, Jugoslavian SLT) on kroatialainen entinen jalkapallomaalivahti. Hän lopetti uransa vuonna 2010, jolloin hänen sopimuksensa ranskalaisen Lensin kanssa päättyi. Runje on edustanut ammattilaisurallaan kroatialaista HNK Trogirä (1993–1995), kroatialaista Hajduk Splitiä (1996–1998), belgialaista Standard Liègeä (1998–2001, 2004–2006), ranskalaisia Olympique Marseillea (2001–2004) ja Lensiä (2007–2011) sekä turkkilaista Beşiktaşia (2006–2007). Kroatian maajoukkueessa hän on pelannut 22 ottelua vuosina 2006–2011. Hän oli mukana EM-kilpailuissa 2008. ==Lähteet== Luokka:Kroatialaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Stetson

Stetson on yhdysvaltalainen hattuvalmistaja. Sen tunnetuin tuote on cowboyiden suosima leveälierinen lännenhattu, joka on myös yleinen osa americanaa. Stetsoneita valmistaa yhdysvaltalainen John B. Stetson Company, jonka perusti John B. Stetson (1830–1906) vuonna 1865. 1900-luvun alussa Stetsonin hattutehdas oli noussut maailman suurimmaksi. Cowboy-hatun lisäksi Stetson valmistaa muitakin huopahattuja, erimallisia lippiksiä ja muita päähineitä. ==Lähteet== == Aiheesta muualla == Luokka:Hatut
Viktor Gaddefors

Viktor Gaddefors (s. 8. lokakuuta 1992 Östersund) on ruotsalainen koripalloilija. == Aiheesta muualla == *Serie A:n pelaajaprofiili Luokka:Ruotsalaiset koripalloilijat Luokka:Vuonna 1992 syntyneet Luokka:Elävät henkilöt
Mainetodistus

Mainetodistus () oli 1800–1900-luvulla Suomessa papiston tai siviilirekisterin pitäjän antama todistus, josta kävi ilmi, nauttiko asianosainen kansalaisluottamusta. Mainetodistuksen sai ilmoitettua tarkoitusta varten pyytää kuka tahansa. Papiston velvollisuutena oli antaa pyydettäessä mainetodistus, joka laadittiin kirkonkirjojen perusteella. Mainetodistuksen tuli sisältää ainoastaan selvitys siitä, nauttiko todistuksen kohteena oleva henkilö kansalaisluottamusta silloin kun todistus annettiin vai oliko henkilö tuomittu menettäneeksi kansalaisluottamuksen ainiaaksi tai tietyksi määräajaksi. Jos henkilö oli aiemmin tuomittu menettäneeksi kansalaisluottamuksensa ja tämä määräaika oli päättynyt, ei mainetodistukseen saanut merkitä tietoa aiemmasta luottamuksen menettämisestä. Papiston lisäksi mainetodistuksia olivat velvollisia antamaan myös niin sanottujen eriuskolaisseurakuntien johtajat sekä tietyt siviiliviranomaiset. == Katso myös == * Kansalaisluottamus == Lähteet == ==Aiheesta muualla== * Keisarillisen Majesteetin Armollinen Asetus, sisältävä eräitä määräyksiä papiston annettavista todistuksista (48C/1896) * Asetus, joka sisältää määräyksiä papiston, eriuskolaisseurakuntain johtajain ja sivilirekisteriviranomaisten annettavista todistuksista (69B/1918) Luokka:Oikeudelliset asiakirjat Luokka:Suomen historia
Giovanni Giorgi

Giovanni Giorgi (s. 27. marraskuuta 1871, Lucca, k. 19. elokuuta 1950 Castiglioncello) oli italialainen sähköinsinööri, joka laati Giorgin yksikköjärjestelmän, nykyisen kansain­välisen yksikkö­järjestelmän eli SI- järjestelmän edeltäjän. Giorgi syntyi Luccassa ja opiskeli insinööriksi Rooman teknillisessä korkeakoulussa. Hän toimi Fornaci Giorgissa Ferentinossa ja oli vuosina 1906-1923 Rooman teknologiaviraston johtajana. Hän toimi myös Rooman Sapienza-yliopiston opettajana vuosina 1913-1939\. 1800-luvun lopulla tieteellisissä yhteyksissä oli otettu käyttöön cgs-järjestelmä, jossa sähkö­suureidenkin yksiköt oli yritetty johtaa mekaanisten suureiden perus­yksiköiden, metrin, kilogramman ja sekunnin avulla. Järjestelmä oli kuitenkin vaikeaselkoinen ja käytännössä hankala, varsinkin kun sähkö­suureille saatiin kaksi eri yksikköä riippuen siitä, millä tavalla yksiköt johdettiin. Sen vuoksi Giorgi ehdotti vuonna 1901 AEI:lle (Associazione Elttrotecnica Italiana) uutta järjestelmää, jossa perus­yksikköinä olivat metrin, kilogramman ja sekunnin lisäksi jonkin sähkö­suureen yksikkö, joko sähkövirran yksikkö ampeeri tai resistanssin yksikkö ohmi. Täten hänen ehdotuksensa yhdisti metrijärjestelmän ja jo tuolloin käytössä olleet ns. käytännölliset sähköyksiköt. Vuonna 1935 kansainvälinen sähkötekninen komissio IEC otti käyttöön tämän Giorgin järjestelmän, joka tunnettiin myös MKSΩ-järjestelmänä, koska neljäntenä perusyksikkönä oli resistanssin yksikkö ohmi (Ω). Vuonna 1960 yhdestoista kansainvälinen mittojen ja painojen konferenssi vahvisti käyttöön SI- järjestelmän, jossa on seitsemän perusyksikköä: metri, kilogramma, sekunti, ampeeri, kelvin, mooli ja kandela. Giorgi kuoli Castigilioncellossa Livornossa. ==Lähteet== * G. Giorgi: Unita Razionali di Elettromagnetismo, Atti dell A.E.I. (1901) * G. Giorgi: Proposals Concerning Electrical and Physical Units, Trans. Int. Elec. Cong. St. Louis, 1, 136–141 (1904) * Arthur E. Kennelly: Adoption of the Meter-Kilogram-Mass-Second (M.K.S.) Absolute System of Practical Units by the International Electrotechnical Commission (I.E.C.), Bruxelles, June, 1935 === Viitteet === Luokka:Italialaiset tieteilijät Luokka:Insinöörit Luokka:Vuonna 1871 syntyneet Luokka:Vuonna 1950 kuolleet
Efraim Zuroff

thumb|Efraim Zuroff Helsingissä 2012. Efraim Zuroff (s. 5. elokuuta 1948 New York, Yhdysvallat) on yhdysvaltalaissyntyinen israelilainen toisen maailmansodan aikaisten natsisotarikollisten jäljittäjä. Zuroffin isä oli rabbi ja hänen äitinsä työskenteli Yeshiva-yliopistossa New Yorkissa. Hän opiskeli historiaa Yeshiva-yliopistossa ennen kuin muutti Israeliin, jossa suoritti MA-tutkinnon holokaustitutkimuksessa Jerusalemin heprealaisessa yliopistossa. Tämän jälkeen hän palasi Yhdysvaltoihin ja väitteli tohtoriksi. Zuroff kutsuttiin Los Angelesin Simon Wiesenthal -keskuksen johtajaksi vuonna 1978. Hän palasi Israeliin vuonna 1980, jossa toimi tutkijana Yhdysvaltain oikeusministeriön Office of Special Investigations -yksikössä. Siellä hän valmisteli useita oikeusjuttuja Yhdysvalloissa asuvia natsirikollisia vastaan. Hän palasi Simon Wiesenthal -keskukseen vuonna 1986. Zuroff toimii keskuksen Jerusalemin-osaston johtajana. Hänen avullaan aloitettiin vuonna 2002 ”Operaatio viimeinen mahdollisuus”, joka tarjoaa rahallisia palkkioita natsirikollisten kiinnijäämiseen johtavia tietoja vastaan. Hän koordinoi nykyisin keskuksen maailmanlaajuista toimintaa natsirikollisten saamiseksi oikeuteen. Hän laatii keskuksen vuotuisen raportin, jossa luetellaan tärkeimmät, yhä vapaana olevat natsirikolliset.Katriina Töyrylä, "Katuvaa natsia en ole koskaan kohdannut" – Natseja 40 vuotta metsästänyt Efraim Zuroff ei aio lopettaa työtään koskaan, Yle.fi, uutiset 17.3.2019, viitattu 17.3.2019 Suomen kansallisarkiston tutkijat aloittivat joulukuussa 2018 tutkimuksen suomalaisten SS-joukoissa juutalaisten teloituksiin osallistuneiden sotarikoksista Zuroffin kirjoitettua kirjeen presidentti Sauli Niinistölle. Jussi Nuortevan johtama tutkijoiden delegaatio tutki erityisesti suomalaisten sotilaiden toimia Ukrainassa, jossa yli 10 000 juutalaista menehtyi vainojen seuraksena. Ofer Aderet, Finland Investigating Involvement of 1,400 Citizens in SS War Crimes Haaretz.com, uutiset 26.12.2018, viitattu 20.3.2019 == Teokset == * == Lähteet == Luokka:Natsirikollisten jäljittäjät Luokka:Israelilaiset historioitsijat Luokka:Yhdysvaltalaiset historioitsijat Luokka:Vuonna 1948 syntyneet Luokka:Elävät henkilöt
Nygård

Nygård voi tarkoittaa ainakin seuraavia: == Sukunimenä == *Börje Nygård (1930–1995), suomalainen jalkapalloilija *Erik Nygård (1815–1901), suomenruotsalainen maanviljelijä ja valtiopäivämies *Jaakko Nygård (1936–2021), suomalainen pesäpalloilija *Jan-Erik Nygård (s. 1948), suomalainen ravivalmentaja *Jeanine Nygård (s. 1991), suomalainen pikajuoksija *Jens Nygård (s. 1978), suomalainen jalkapalloilija *Joakim Nygård (s. 1993), ruotsalainen jääkiekkoilija *Jon-Ivar Nygård (s. 1973), norjalainen poliitikko ja ministeri *Kenneth Nygård (s. 1957), suomalainen tuomari, hovioikeuden presidentti *Kjell Richard Nygård (s. 1978), norjalainen jääkiekkoilija *Linn Nygård (s. 1992), suomalainen laulaja, säveltäjä ja sanoittaja *Marko Nygård (s. 1981), suomalainen pesäpalloilija *Mathias Nygård, suomalainen laulaja, pianisti, nokkahuilun- ja lyömäsoittaja *Michael Brandsegg-Nygård (s. 2005), norjalainen jääkiekkoilija *Mikael Nygård (s. 1966), valtiotieteilijä, amatöörimuusikko ja sosiaalipolitiikan professori *Per Kristian Nygård (s. 1987), norjalainen maastohiihtäjä *Peter Nygård (s. 1943), suomalais- kanadalainen liikemies *Petri Nygård, oik. Petri Laurila (s. 1974), suomalainen rap-artisti *Rainer Nygård (s. 1972), suomalainen kitaristi *Sanna Nygård (s. 1988), suomalainen kolmiloikkaaja *Sven Nygård (s. 1931), suomalainen jazzsaksofonisti *Toivo Nygård (s. 1943), suomalainen historiantutkija *Tomas Nygård (s. 1973), suomalainen jalkapalloilija *Toni Nygård (s. 1974), suomalainen säveltäjä, sanoittaja, sovittaja ja musiikkialan yrittäjä *Torsten Nygård (1919–1992), suomenruotsalainen arkkitehti, kuvittaja ja kirjailija *Wivan Nygård-Fagerudd (s. 1964), suomenruotsalainen laulaja, kulttuuritoimittaja ja yhteiskunta-aktivisti == Paikannimenä == *Nygård Ikaalisissa *Nygård Mustasaaressa *Nygård Nykvarnin kunnassa Ruotsissa *Nygård Sipoossa *Nygård Siuntiossa. Luokka:Luettelot henkilöistä sukunimen mukaan
Acta

Acta voi viitata seuraaviin: * apostolien teot eli acta-kirjallisuus, varhaiskristillinen kirjallisuuden lajityyppi * Anti-Counterfeiting Trade Agreement, kansainvälinen väärentämisenvastainen kauppasopimus * Acta, Suomen kuntaliiton julkaisusarja, ISSN 1237-8569,2490-0699
Fong Sai Yuk

Fong Sai-yuk () on vuonna 1993 ensi-iltansa saanut hongkongilainen taisteluelokuva. Elokuvan pääosia esittävät Jet Li, Josephine Siao, Vincent Zhao, Michelle Reis, Paul Chu, Sibelle Hu, Chan Chung-yung, Adam Cheng, Peter Chan ja Gao Xi'an. Elokuvan on ohjannut Corey Yuen. Elokuva sai samana vuonna jatko-osan Fong Sai Yuk II. == Aiheesta muualla == * * Luokka:Vuoden 1993 elokuvat Luokka:Hongkongilaiset elokuvat Luokka:Corey Yuenin ohjaamat elokuvat
Operaatio Ivy

Operaatio Ivy oli kahdeksas Yhdysvaltain tekemistä ydinkoesarjoista. Se sisälsi kahden ydinpommin räjäytyksen Enewetak-atollilla, Marshallinsaarilla vuonna 1952. == Kokeet == === Mike === Ivy-sarjan ensimmäinen koe, Ivy Mike oli ensimmäinen onnistunut täysikokoisen Teller-Ulam-rakenteisen vetypommin räjäytys. Muista vetypommeista poiketen Mikessa käytettiin fuusiopolttoaineena nestemäistä deuteriumia, minkä jäähdytys vaati kalliin ja hankalan kryogeenisen järjestelmän. Pommi räjäytettiin Elugelab-saarella ja se tuotti 10,4 megatonnin räjähdystehon, mikä oli noin 500-kertainen verrattuna Nagasakiin pudotettuun pommiin. Pommin uraanipohjainen fissio-osa tuotti noin kahdeksan megatonnia sen räjähdystehosta synnyttäen samalla valtavan radioaktiivisen laskeuman. Räjähdyksen seurauksena koko Elugelabin saari tuhoutui ja paikalle jäi noin 1,9 kilometriä leveä ja 50 metriä syvä vedenalainen kraatteri. Onnistuneen kokeen seurauksena Miken pohjalta kehitettiin Mark 16 -ydinpommi, joka kuitenkin korvattiin pian kiinteäpolttoaineisilla pommeilla onnistuneen Castle Bravo -kokeen jälkeen. === King === Sarjan toinen koe, Ivy King, on suurin tähän päivään mennessä räjäytty pelkkään fissioon perustuva ydinase. Tämä ”Super Oralloy Bomb” oli tarkoitettu varasuunnitelmaksi, jos fuusiopohjainen pommi olisi epäonnistunut. King tuotti 500 kt:n räjähdystehon, joka oli noin 25-kertainen Fat Man -pommiin verrattuna. == Lähteet == == Aiheesta muualla == Luokka:1952 Luokka:Marshallinsaarten historia Luokka:Yhdysvaltain ydinkokeet
Pelkosenniemen seurakunta

Pelkosenniemen seurakunta on Oulun hiippakuntaan ja Lapin rovastikuntaan kuuluva Suomen evankelis-luterilaisen kirkon seurakunta. Seurakunta toimii Pelkosenniemen ja Savukosken kuntien alueella. Eteläisemmälle Lapille tyypilinen lestadiolaisuus ei ole juurikaan saanut kannatusta Suomen pohjoisosiin lukeutuvassa Pelkosenniemellä. Lestadiolaisuus ei juurikaan saanut kannatusta myöskään saamelaisväestön keskuudessa. Pelkosenniemen alueen väestöä voidaan pitää ns. kirkkokristillisenä. == Historia == Alue on kuulunut alun perin Sodankylän seurakuntaan. Se itsenäistyi siitä senaatin päätöksellä 21. marraskuuta 1916. Samassa yhteydessä itsenäistyi myös Savukosken seurakunta, joka kuitenkin liitettiin jo vuonna 1931 Pelkosenniemen seurakuntaan. Savukoski muodosti seurakunnan osana oman rajaseutupiirinsä vuosina 1950–1997, jonka jälkeen rajaseutupiirit lakkautettiin. Vuodesta 2018 lähtien seurakunnan vt. kirkkoherrana on toiminut Marja Juntunen. Pelkosenniemen seurakunta siirtyi vuoden 2023 alussa Lapin rovastikuntaan. ==Toimipaikat == Seurakunnalla on kaksi kirkkoa. Pelkosenniemen kirkko on rakennettu vuonna 1929 ja se on arkkitehti Yrjö Sadeniemen suunnittelema. Savukosken kirkko on rakennettu 1956 arkkitehti Paavo Riihimäen piirustusten mukaan. Pelkosenniemellä on myös seurakuntakoti, jonka yhteydessä ovat kirkkoherranvirasto ja pappila. Savukosken kirkon yhteydessä on seurakuntakeskus. Molemmissa kunnissa on hautausmaa. == Papisto == === Kirkkoherrat === Seuraavat henkilöt ovat hoitaneet Pelkosenniemen seurakunnan kirkkoherran virkaa: * 1992–1994: Jouni Riipinen * 2006–2011: Seppo Kinaret * 2012–2016: Eero Kuikanmäki * 2017: Antti Kettunen * 2018–2022: Marja Juntunen * 2022– Markku Kanniainen == Katso myös == * Uskonto Lapissa ==Lähteet== == Aiheesta muualla == *Pelkosenniemen seurakunnan kotisivut *Tietoja Suomen seurakunnista -tietokanta: Pelkosenniemi Luokka:Oulun evankelis-luterilaisen hiippakunnan seurakunnat Luokka:Pelkosenniemi
Kuolleiden saari (maalaus)

Kuolleiden saari on symbolisti Arnold Böcklinin maalaus. Böcklin teki vuosien 1880 ja 1886 välillä aiheesta viisi versiota. Siitä tuli erittäin suosittu Saksassa 1800-luvun loppupuolella ja kuva-aihe levisi laajalle värijäljennöksinä ja etsauksina.Island of the Dead, The Metropolitan Museum of Art Viitattu 21.6.2012. Maalaus kuvaa näkymää, jossa valkoisiin pukeutunut leski seisoo soutuveneessä, jossa kuljetetaan hänen miehensä verhottua arkkua. Vene on matkalla kallioiselle saarelle, jossa on hautaholveja. Maalauksen ensimmäinen versio on Baselin taidemuseon kokoelmissa. Toinen, Metropolitanin museon kokoelmissa oleva pienempi puulle maalattu versio syntyi tilaustyönä, kun Böcklinin Firenzen työhuoneella 1880 käynyt Marie Berna ihastui ensimmäiseen versioon. Böcklin lisäsi leskeksi jääneen Bernan toivomuksesta maalaukseen arkun ja naisfiguurin. Myöhemmät kolme versiota Böcklin maalasi maalaustensa välittäjän Fritz Gurlittin ehdotuksesta. Kolmessa viimeisessä taivas on aiempia vaaleampi. Maalauksista yksi (1883) on Alte Nationalgaleriessa Berliinissä, toinen (1886) taidemuseossa Leipzigissa. Kolmas 1884 maalattu tuhoutui toisessa maailmansodassa. ==Lähteet== == Aiheesta muualla == * Maalaukselle omistettu sivusto Toteninsel.net - kopioita, parodioita, kunnianosoituksia * Metropolitanin maalaus Luokka:Maisemamaalaukset Luokka:Symbolistiset maalaukset
Darren Turcotte

Darren Turcotte (s. 2. maaliskuuta 1968 Boston, Massachusetts) on yhdysvaltalainen entinen ammattilaisjääkiekkoilija, pelipaikaltaan keskushyökkääjä. == Pelaajaura == Turcotte pelasi ennen ammattilaisuraansa neljä kautta juniorisarja OHL:n North Bay Centennialsissa. New York Rangers varasi hänet vuorolla 114 NHL:n varaustilaisuuden 1986 kuudennella kierroksella, ja hän aloitti ammattilaisuransa kaksi vuotta myöhemmin. Turcotte pelasi kaudella 1988–1989 20 ottelua NHL:n runkosarjassa sekä yhden pudotuspeleissä, mutta suurin osa kaudesta meni vielä farmijoukkue Denver Rangersissä IHL:ssä. Kaudesta 1989–1990 alkaen hän pelasi vakituisesti NHL:ssä. Turcotte teki New York Rangersiä edustaessaan ja koko NHL-urallaan parhaimmillaan 67 tehopistettä yhden runkosarjakauden aikana, 26 maalia ja 41 syöttöpistettä 74:ssä ottelussa kaudella 1990–1991. Hän oli tuolla kaudella joukkueensa neljänneksi paras pistemies Brian Leetchin, Bernie Nichollsin ja Mike Gartnerin jälkeen sekä kolmanneksi paras maalintekijä Gartnerin ja John Ogrodnickin jälkeen. Hänet myös valittiin tuon kauden aikana ainoan kerran urallaan NHL:n tähdistöotteluun. Marraskuussa 1993 Turcotte siirtyi Rangersistä Hartford Whalersiin pelaajakaupassa, jossa Whalers sai hänen lisäkseen puolustaja James Patrickin, ja jossa Rangersiin siirtyivät hyökkääjät Nick Kypreos ja Steve Larmer, puolustaja Barry Richter sekä kuudennen kierroksen varausvuoro NHL:n varaustilaisuudessa 1994. Turcotte edusti Hartford Whalersiä lokakuuhun 1995 asti, jolloin siirtyi juuri ennen kauden 1995–1996 alkua Winnipeg Jetsiin vaihdossa Nelson Emersoniin. Maaliskuussa 1996, kesken saman kauden, hän siirtyi San Jose Sharksiin yhdessä varaustilaisuuden 1996 toisen kierroksen varausvuoron kanssa vaihdossa Craig Janneyyn. Turcotte pelasi uransa loppuvuosina myös St. Louis Bluesissa, jonne siirtyi ennen kauden 1997–1998 alkua vaihdossa Stéphane Matteauun, ja Nashville Predatorsissa, jonne siirtyi ennen kauden 1998–1999 alkua. Hän oli sivussa suurimman osan kaudesta 1999–2000 polvivamman vuoksi ja ilmoitti pelaajauransa päättymisestä vuonna 2000. Turcotte pelasi 12 kautta kestäneellä NHL-urallaan 635 runkosarja- ja 35 pudotuspeliottelua. Tehopisteitä hän teki runkosarjassa 411, 195 maalia ja 216 syöttöpistettä, ja pudotuspeleissä 14, kuusi maalia ja kahdeksan syöttöpistettä. Turcotte edusti Yhdysvaltain jääkiekkomaajoukkuetta yksissä aikuisten arvokilpailuissa, maailmanmestaruuskilpailuissa vuonna 1993. Hän pelasi myös vuosien 1987 ja 1988 alle 20-vuotiaiden maailmanmestaruuskilpailuissa. == Pelaajauran jälkeen == Pelaajauransa jälkeen Turcotte on toiminut muun muassa Abitibi Eskimosin ja North Bay Skyhawksin päävalmentajana juniorisarja NOJHL:ssä. Hän on valmentanut myös Yhdysvaltain rullakiekkomaajoukkuetta. == Lähteet == Luokka:Yhdysvaltalaiset jääkiekkoilijat Luokka:New York Rangersin varaamat pelaajat Luokka:Vuonna 1968 syntyneet Luokka:Elävät henkilöt
Douglas Booth

Douglas John Booth (s. 9. heinäkuuta 1992 Lontoo, Iso-Britannia) on englantilainen näyttelijä. Hänen isänsä on englantilainen ja äitinsä puoliksi espanjalaista ja puoliksi hollantilaista syntyperää. Douglas aloitti näyttelemisen koulunäytelmissä sekä nuortenteattereissa National Youth Music Theatre ja National Youth Theatre. Vogue-lehden haastattelussa Booth kertoi kamppailleensa nuorena lukihäiriön kanssa ja tienneensä, ettei päätyisi ainakaan akateemiselle uralle. Näyteltyään 12-vuotiaana Agamemnonissa hän huomasi pitävänsä huomion keskipisteenä olemisesta ja totesi haluavansa näyttelijäksi. Booth on esiintynyt mallina useissa Burberryn kampanjoissa muun muassa Emma Watsonin ja Lily Donaldsonin rinnalla. == Filmografia == Vuosi Elokuva Rooli 2009 From Time to Time – Ajasta toiseen Sefton 2012 LOL Kyle 2012 Geography of the Hapless Heart Sean 2013 Romeo and Juliet Romeo 2014 Noah Nooan poika Shem 2019 The Dirt – Törkytehdas Nikki Sixx 2020 My Salinger Year Don == Lähteet == == Aiheesta muualla == * Luokka:Englantilaiset näyttelijät Luokka:Vuonna 1992 syntyneet Luokka:Elävät henkilöt
Alagillen oireyhtymä

Alagillen oireyhtymä on sairaus, johon liittyy muun muassa maksan ja sydämen häiriöitä sekä oireistolle tyypilliset kasvonpiirteet. Sapen kertyminen maksaan voi aiheuttaa potilaalla muun muassa keltaisuutta, kutinaa ja ksantoomia. Potilaalla saattaa olla Fallot'n tetralogia. Häiriöiden vakavuus on yksilöllistä; aina oireyhtymää ei edes havaita, mutta joskus vauriot ovat niin vakavia, että elinsiirto on tarpeen. On myös mahdollista, että potilaalla on vain yksittäinen oire, kuten sydänvika, mutta ei maksasairautta.Genetics Home Reference: Alagille syndrome Alagillen oireyhtymän vallitsevuudeksi on arvioitu vastasyntyneillä 1/70 000\. Luku kuitenkin perustuu vain lasten maksasairaustapauksiin. Oireyhtymä periytyy autosomissa vallitsevasti; kuitenkin enemmistö (60–70 %) tapauksista on sporadisia eli satunnaisiaAtlas of Genetics and Cytogenetics in Oncology and Haematology: Alagille syndrome (AGS). Sen aiheuttavat yli 90 %:ssa tapauksista JAG1-geenin mutaatiot, mutta osalla potilaista mutatoitunut geeni on NOTCH2. Näissä harvemmissa tapauksissa sydämen ja munuaisten häiriöitä esiintyy vähemmän.Alagille's syndrome - Prof. J. Reichen Alagillen oireyhtymän yhteydessä on kaikkiaan noin 40–50 %:lta lapsista todettu munuaissairauksia.The Kidneys and Alagille Syndrome Perhosnikamat ovat yksi tavallisimmista oireista. Silmien poikkeavuudet ovat tavallisia, samoin kasvuviive; myös älyllistä kehitysvammaisuutta on raportoitu oireyhtymän yhteydessä.Medscape: Alagille Syndrome Clinical Presentation Oireisto voi altistaa maksasolukarsinoomalle.Hepatocellular carcinoma in Alagille's syndrome: a family study. Daniel Alagille kuvasi oireyhtymän vuonna 1969.Childhood Liver Disease Research and Education Network == Lähteet == Luokka:Perinnölliset sairaudet Luokka:Oireyhtymät